กฎกระทรวง ฉบับที่ 2 (พ.ศ. 2504) ออกตามความในพระราชบัญญัติวิธีการงบประมาณ พ.ศ. 2502
ประกาศวันที่ 1961-05-10

content: กฎกระทรวง ฉบับที่ ๒ (พ.ศ. ๒๕๐๔) ออกตามความในพระราชบัญญัติวิธีการงบประมาณ พ.ศ. ๒๕๐๒
content: อาศัยอำนาจตามความในมาตรา ๙ ทวิ แห่งพระราชบัญญัติวิธีการงบประมาณ พ.ศ. ๒๕๐๒ ซึ่งแก้ไขเพิ่มเติมโดยพระราชบัญญัติวิธีการงบประมาณ (ฉบับที่ ๒) พ.ศ. ๒๕๐๓ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ การกู้เงินตามกฎกระทรวงนี้ ให้กู้โดยวิธีออกพันธบัตรเรียกว่า “เงินกู้ครั้งที่ ๒ พ.ศ. ๒๕๐๔” มีจำนวนไม่เกินห้าร้อยล้านบาท
sectionNo: 2
content: ข้อ ๒ เงินกู้ครั้งที่ ๒ พ.ศ. ๒๕๐๔ นี้ จะชำระต้นเงินคืนภายในสิบห้าปีนับแต่วันที่กำหนดโดยกฎกระทรวงนี้ให้เป็นวันเริ่มจำหน่าย
sectionNo: 3
content: ข้อ ๓ พันธบัตรเงินกู้ครั้งที่ ๒ พ.ศ. ๒๕๐๔ เป็นพันธบัตรชนิดจ่ายเงินแก่ผู้ถือมีดอกเบี้ยอัตราร้อยละแปดต่อปี ออกจำหน่ายตามราคาที่ตราไว้ และมีชนิดราคาต่อไปนี้ (ก) ชนิดราคาฉบับละ ๑๐๐,๐๐๐ บาท เริ่มตั้งแต่หมายเลขที่ ก. ๑ เป็นต้นไป (ข) ชนิดราคาฉบับละ ๑๐,๐๐๐ บาท เริ่มตั้งแต่หมายเลขที่ ข. ๑ เป็นต้นไป (ค)
sectionNo: 3
content: ชนิดราคาฉบับละ ๑,๐๐๐ บาท เริ่มตั้งแต่หมายเลขที่ ค. ๑ เป็นต้นไป (ง) ชนิดราคาฉบับละ ๑๐๐ บาท เริ่มตั้งแต่หมายเลขที่ ง. ๑ เป็นต้นไป
sectionNo: 4
content: ข้อ ๔ พันธบัตรเงินกู้ครั้งที่ ๒ พ.ศ. ๒๕๐๔ ให้เริ่มจำหน่ายในวันที่ ๑๕ พฤษภาคม พ.ศ. ๒๕๐๔ และให้จำหน่ายต่อไปจนกว่าจะหมด แต่ต้องไม่เกินวันที่ ๓๐ กันยายน พ.ศ. ๒๕๐๔ และให้จำหน่าย ณ ธนาคารแห่งประเทศไทย
sectionNo: 5
content: ข้อ ๕ พันธบัตรเงินกู้ครั้งที่ ๒ พ.ศ. ๒๕๐๔ ให้เป็นไปตามแบบท้ายกฎกระทรวงนี้ และมิให้ถือว่าพันธบัตรฉบับใดสมบูรณ์ เว้นแต่พนักงานเจ้าหน้าที่ซึ่งรัฐมนตรีว่าการกระทรวงการคลังได้แต่งตั้งขึ้นโดยประกาศในราชกิจจานุเบกษา ได้ลงลายมือชื่อกำกับในพันธบัตรนั้นแล้ว
sectionNo: 6
content: ข้อ ๖ เมื่อได้รับคำเสนอขอซื้อพันธบัตรพร้อมด้วยเงินเต็มตามราคาที่ขอซื้อแล้ว ธนาคารแห่งประเทศไทยจะออกใบสำคัญชั่วคราวแทนพันธบัตรให้ผู้ซื้อยึดถือไว้ก่อน เพื่อแลกเปลี่ยนกับพันธบัตรที่จะจ่ายให้ภายในหนึ่งปีนับแต่วันที่ซื้อพันธบัตรก็ได้
sectionNo: 7
content: ข้อ ๗ การจ่ายดอกเบี้ยให้จ่ายในวันที่ ๑๕ เมษายน และวันที่ ๑๕ ตุลาคม ทุกปี ตลอดเวลาที่พันธบัตรยังมีอายุอยู่ ดอกเบี้ยงวดที่หนึ่งที่จะจ่ายให้แก่ผู้ซื้อพันธบัตรแต่ละรายให้คำนวณตั้งแต่วันที่ธนาคารแห่งประเทศไทยได้รับชำระราคาพันธบัตรถึงวันที่จ่ายดอกเบี้ยตามวรรคหนึ่ง
sectionNo: 7
content: การจ่ายดอกเบี้ยในกรณีที่มีพันธบัตรให้จ่ายแลกเปลี่ยนกับบัตรดอกเบี้ย
sectionNo: 8
content: ข้อ ๘ ตั้งแต่วันที่ ๑๕ พฤษภาคม พ.ศ. ๒๕๑๔ เป็นต้นไป กระทรวงการคลังจะชำระต้นเงินของพันธบัตรทั้งหมดหรือแต่บางส่วนก็ได้ โดยประกาศในราชกิจจานุเบกษาล่วงหน้าเป็นเวลาไม่น้อยกว่าสามสิบวัน ในกรณีชำระต้นเงินของพันธบัตรแต่บางส่วน ให้กระทำโดยวิธีจับสลาก
sectionNo: 9
content: ข้อ ๙ ในการชำระต้นเงินของพันธบัตรฉบับใด ให้กระทำได้ต่อเมื่อได้รับเวนคืนพันธบัตรฉบับนั้นพร้อมทั้งบัตรดอกเบี้ยทุกฉบับที่ยังไม่ถึงกำหนดชำระ หากบัตรดอกเบี้ยฉบับใดขาดจำนวนไป ให้ธนาคารแห่งประเทศไทยหักจำนวนเงินตามบัตรดอกเบี้ยฉบับนั้น ๆ ออกจากต้นเงินที่พึงชำระให้แก่ผู้ถือพันธบัตร
sectionNo: 10
content: ข้อ ๑๐ กระทรวงการคลังจะจ่ายเงินเป็นค่าใช้จ่ายในการปฏิบัติการเกี่ยวกับเงินกู้ให้แก่ธนาคาร คณะกรมการจังหวัดหรือผู้ที่กระทรวงการคลังมอบหมายให้ปฏิบัติงานในการจำหน่ายพันธบัตร ในอัตราร้อยละ ๐.๒๕ ของจำนวนเงินค่าพันธบัตรที่จำหน่ายก็ได้
sectionNo: 11
content: ข้อ ๑๑ พันธบัตรเงินกู้รายนี้ผู้ซื้อพันธบัตรหรือผู้มีกรรมสิทธิ์ในพันธบัตรจะขอจดบัญชีแสดงกรรมสิทธิ์ในพันธบัตรที่ตนซื้อหรือมีกรรมสิทธิ์ไว้ที่ธนาคารแห่งประเทศไทยก็ได้ และถ้าประสงค์จะถอนการจดบัญชีนั้นหรือจะโอนกรรมสิทธิ์ในพันธบัตรนั้นเมื่อใดก็ให้ทำได้
sectionNo: 11
content: เว้นแต่ในระหว่างระยะเวลาสิบห้าวันก่อนกำหนดจ่ายดอกเบี้ยตามข้อ ๗ การจดบัญชี การถอนการจดบัญชี และการโอนกรรมสิทธิ์ในพันธบัตรให้ทำตามระเบียบและวิธีการที่ธนาคารแห่งประเทศไทยกำหนด
sectionNo: 12
content: ข้อ ๑๒ พันธบัตรที่ได้จดบัญชีแสดงกรรมสิทธิ์ตามข้อ ๑๑ เจ้าของกรรมสิทธิ์ในพันธบัตรมีสิทธิขายพันธบัตรนั้นได้ที่ธนาคารแห่งประเทศไทยในราคาต้นเงินของพันธบัตรนั้น ตามระเบียบและวิธีการที่ธนาคารแห่งประเทศไทยกำหนด
sectionNo: 12
content: สำหรับพันธบัตรที่มีระยะเวลาถือพันธบัตรนับแต่วันที่ได้จดบัญชีแสดงกรรมสิทธิ์จนถึงวันขายยังไม่ถึงสิบปี ให้เป็นไปตามอัตราส่วนลดต่อไปนี้ ระยะเวลาถือพันธบัตรนับแต่วันที่ได้ จดบัญชีแสดงกรรมสิทธิ์จนถึงวันขายส่วนลด ไม่ถึง ๖ เดือนร้อยละ ๘ ต่อปี ๖ เดือนขึ้นไป แต่ไม่ถึง ๑ ปีร้อยละ ๕ ต่อปี ๑ ปีขึ้นไปแต่ไม่ถึง ๒
sectionNo: 12
content: ปีร้อยละ ๔.๕ ต่อปี ๒ ปีขึ้นไปแต่ไม่ถึง ๓ ปีร้อยละ ๔ ต่อปี ๓ ปีขึ้นไปแต่ไม่ถึง ๔ ปีร้อยละ ๓.๕ ต่อปี ๔ ปีขึ้น ไปแต่ไม่ถึง ๕ ปีร้อยละ ๓ ต่อปี ๕ ปีขึ้นไปแต่ไม่ถึง ๖ ปีร้อยละ ๒.๕ ต่อปี ๖ ปีขึ้นไปแต่ไม่ถึง ๗ ปีร้อยละ ๒ ต่อปี ๗ ปีขึ้นไปแต่ไม่ถึง ๘ ปีร้อยละ ๑.๕ ต่อปี ๘ ปีขึ้นไปแต่ไม่ถึง ๙ ปีร้อยละ ๑ ต่อปี
sectionNo: 12
content: ๙ ปีขึ้นไปแต่ไม่ถึง ๑๐ ปีร้อยละ ๐.๕ ต่อปี การขายพันธบัตรตามความในวรรคแรก ห้ามขายในระหว่างระยะเวลาสิบห้าวัน ก่อนกำหนดจ่ายดอกเบี้ยตามข้อ ๗
sectionNo: 13
content: ข้อ ๑๓ การขายพันธบัตรตามข้อ ๑๒ ให้ถือเป็นการชำระต้นเงินคืน
sectionNo: 14
content: ข้อ ๑๔ ในการประกอบธุรกิจทั้งปวงเกี่ยวกับเงินกู้รายนี้เศษของหนึ่งสตางค์ให้ปัดทิ้ง
sectionNo: 15
content: ข้อ ๑๕ ให้ธนาคารแห่งประเทศไทยเป็นผู้ออกพันธบัตรเงินกู้รายนี้และจัดการอื่น ๆ ที่จำเป็นเพื่อประโยชน์ในการนี้
sectionNo: 16
content: ข้อ ๑๖ ให้กำหนดค่าใช้จ่ายและค่าธรรมเนียมในการจัดการเกี่ยวกับพันธบัตรรายนี้ให้แก่ธนาคารแห่งประเทศไทย ดังต่อไปนี้ (ก) ค่าใช้จ่ายในการจัดการเกี่ยวกับพันธบัตร เท่าที่จ่ายจริง (ข) ค่าธรรมเนียมในการจัดการเกี่ยวกับพันธบัตรในอัตราร้อยละ ๐.๕ ของจำนวนเงินค่าพันธบัตรที่จำหน่ายได้
sectionNo: 16
content: ดอกเบี้ยที่จ่ายและต้นเงินของพันธบัตรที่ชำระคืน
content: ให้ไว้ ณ วันที่ ๑๐ พฤษภาคม พ.ศ. ๒๕๐๔ สุนทร หงส์ลดารมภ์ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากกระทรวงการคลังเห็นเป็นการสมควรที่จะกู้เงินสำหรับใช้จ่ายในราชการโดยการจำหน่ายพันธบัตร โดยอาศัยอำนาจตามพระราชบัญญัติวิธีการงบประมาณ พ.ศ. ๒๕๐๒ ซึ่งแก้ไขเพิ่มเติมโดยพระราชบัญญัติวิธีการงบประมาณ (ฉบับที่ ๒) พ.ศ. ๒๕๐๓ จึงจำเป็นต้องออกกฎกระทรวง
content: เพื่อให้การกู้เงินได้สำเร็จลุล่วงไป